
Az erdélyi örmények köznyelvi nyelve (18-19. század)

Absztrakt
A dolgozat alapvetően egy történeti nyelvészeti, azon belül is történeti dialektológiai kutatás megvalósítása, amely az erdélyi örmények 18-19. századi köznyelvét vizsgálja önálló erdélyi levéltári kutatások alapján.Kutatásom célja az alábbi fő kutatási kérdésnek a megválaszolása: Melyik örmény irodalmi nyelvhez tartozik az erdélyi-örmények nyelvjárása? A kérdés a nyelvészeti szakirodalomban ugyanis még egyáltalán nem tisztázott. A kérdés megválaszolásához a következő hipotézist alkottuk: ha az erdélyi örmények a történeti hagyomány szerint a középkori örmény fővárosból, Ániból származnak, akkor ezt nyelvészeti kutatásokkal és a shiraki dialektussal való összehasonlítással - amely valószínűleg a legközelebb áll az egykori "áni-örmények" dialektusához - tudjuk igazolni.
A dolgozat első részében a történeti hátteret vizsgáljuk meg és öt szempont köré
csoportosítjuk azokat a legfontosabb érveket amelyek az indikátorai voltak a nyelvi folyamatoknak: mind a dialeketus változásának, mind a nyelvi asszimilációnak. A dolgozat második részében erdélyi örmény nyelvemlékek morfológiai elemzésével foglalkozunk, hogy ez alapján összehasonlítást végezhessünk, amely segít azonosítani, hogy az erdélyi örmények köznyelvi nyelve melyik örmény történeti dialektushoz tartozott. Mindezek után a dolgozat



